Τζόζεφ Καμπούι

Ο Τζόζεφ Καμπούι (Joseph C. Kabui) ήταν αυτονομιστής ηγέτης και πρώτος πρόεδρος (2005-08) της Αυτόνομης Επαρχίας του Μπουγκαινβίλ, που βρίσκεται στην Παπούα Νέα Γουινέα. Υπήρξε επίσης πρόεδρος του Λαϊκού Κογκρέσου του Μπουγκαινβίλ."Bougainville president Kabui dies", theage.com.au, 7 Ιουνίου 2008.

 Βιογραφία 
Γεννήθηκε το 1954. Ήταν διοικητής του Επαναστατικού Στρατού του Μπουγκαινβίλ, στη διάρκεια του εμφυλίου πολέμου στο νησί τη δεκαετία του 1990. Τον Ιούνιο του 2005 έπειτα από την παραχώρηση καθεστώτος αυτονομίας στο νησί εντός της Παπούας Νέας Γουινέας, εξελέγη πρόεδρος με μεγάλη πλειοψηφία, κερδίζοντας 38.000 επί συνόλου 69.385 ψήφων. 

 Πολιτική 
Στη διάρκεια της θητείας του παραχώρησε το δικαίωμα στην καναδική εταιρεία Invincible Resources να εκμεταλλεύεται το 70% του ορυκτού πλούτου του Μπουγκαινβίλ, απόφαση για την οποία έτυχε αυστηρότατης κριτικής. Η σχετική ανακοίνωση έγινε το 2008 χωρίς προηγούμενη συζήτηση στο Κοινοβούλιο και λίγο πριν το θάνατο του Καμπούι, αναμενόταν η συζήτηση πρότασης μομφής εναντίον της κυβέρνησής του. Σε συνέντευξή του λίγο πριν πεθάνει, ο Καμπούι είχε δηλώσει ότι το όνειρό του ήταν να δει το νησί του να γίνεται "Κουβέιτ του Ειρηνικού"."Bougainville Parliament at odds over resources deal", ABC News (Australia), 17 Ιουνίου 2008.

 Ασθένεια και θάνατος 
Ο ασθενής Καμπούι μετέβη στο Μπρισμπέιν για θεραπεία. Πέθανε ξαφνικά, στις 7 Ιουνίου του 2008, σε νοσοκομείο στην Μπούκα της Παπούας Νέας Γουινέας. Στο άκουσμα του θανάτου του, τα Ηνωμένα Έθνη και η Αυστραλία έκαναν αναφορά στις ειρηνευτικές προσπάθειες του Καμπούι."Funeral for Bougainville leader", BBC News, 10 Ιουνίου 2008. Η νεκρώσιμη ακολουθία εψάλη στις 10 Ιουνίου του 2008, στον Καθεδρικό Ναό του Αγίου Ιωσήφ στο Πορτ Μόρεσμπι, με τιμές αρχηγού Κράτους."Papua New Guinea holds state funeral for president of autonomous Bougainville island", Associated Press (International Herald Tribune), 10 Ιουνίου 2008."Hundreds of mourners attend state funeral in Port Moresby for Joseph Kabui", Radio New Zealand International, 10 Ιουνίου 2008."Kabui couldn't afford medicine: reports", AAP (smh.com.au), 11 Ιουνίου 2008. Η σορός του επέστρεψε στην Μπούκα στις 11 Ιουνίου και η κηδεία του έγινε εκεί την επόμενη ημέρα. Η κυβέρνηση του Μπουγκαινβίλ κήρυξε πένθος και η ημέρα της κηδείας του ήταν αργία στο νησί."Bougainville mourns president Kabui", smh.com.au, 12 Ιουνίου 2008.

Ο Καμπούι πιστεύεται ότι απεβίωσε έπειτα από καρδιακή προσβολή. Σε συνέντευξή του στην Port-Courier, εφημερίδα της Παπούας Νέας Γουινέας, 12 ώρες πριν το θάνατό του, ο Καμπούι είχε αναφέρει ότι είχε σταματήσει να λαμβάνει φαρμακευτική αγωγή για την καρδιά του 4 μήνες πριν, επειδή το φάρμακό του ήταν πολύ ακριβό. Αντί αυτού έπαιρνε τόνικ. Για οικονομικούς λόγους είχε αναβάλει και το προγραμματισμένο του ιατρικό τσεκ απ, στην Αυστραλία.

 Διαδοχή 
Ο αντιπρόεδρος Τζον Ταμπινάμαν έγινε προσωρινός πρόεδρος μετά τον ξαφνικό θάνατο του Καμπούι. Παράλληλα, έγινε γνωστή η πιθανότητα να αλλάξει το σύστημα διαδοχής με συνταγματική τροποποίηση, με βάση την οποία ο πρόεδρος θα εκλέγεται από το Κοινοβούλιο μεταξύ των μελών του και όχι με λαϊκή ψηφοφορία, όπως ισχύει."Bougainville constitution change mooted to choose Kabui successor", Radio New Zealand International, 17 Ιουνίου 2008. Τον Ιούλιο ξεκίνησαν οι διαδικασίες για την εκλογή νέου προέδρου."PNG to fund Bougainville presidential election", ABC Radio Australia, 10 Ιουλίου 2008. Στις προεδρικές εκλογές που διεξήχθησαν την περίοδο 8-20 Δεκεμβρίου του 2008, ο Τζέιμς Τάνις εξελέγη πρόεδρος επικρατώντας του Σαμ Ακοϊτάι και 12 ακόμα υποψηφίων. Ο Τάνις ανέλαβε καθήκοντα στις 30 Δεκεμβρίου για την πλήρωση του υπολοίπου της θητείας του Καμπούι (ως το 2010)December 2008.

 Παραπομπές 

 Εξωτερικοί σύνδεσμοι 
 The Age: Bougainville elects Joseph Kabui as president
 Περισσότερα για τον Καμπούι και τους αυτονομιστές
 Brisbane Times: Bougainville president 'a man of peace'

Κατηγορία:Πολιτικοί της Παπούα Νέας Γουινέας